מספיק מנצח, הוא התפרץ לעבר גל: "מה, אתה מרגיש כל כך מעלי, מה אתה נותן לי 'טורה פור',  אתה אפילו לא מנסה להתאמץ, למה תמיד אתה צריך להיות צודק?"  גל לא השיב, הפנה את ראשו ונתקל בעיניה של המלצרית, שהאזינה כנראה לשיחתם, הוא סימן לה והיא חזרה עם החשבון, הו הניח על הצלוחית שטר ולא המתין לעודף, הוא נד בראשו לעבר גרנדגו ויצא. זמן רב ישב גרנדגו בוהה, "זהו," אמר בקול, "גם גל לא יבוא יותר." הוא הוציא את מכשיר הטלפון שלו... "אפלטון?" שאל, "כן ממזר," השיבה. בבוקר נקשה החדרנית בדלת הסוויטה, חזרה ונקשה ואז הוציאה את כרטיס המסטר שלה ופתחה את הדלת מעט, הציצה וראתה גבר עירום שוכב על מיטה הסתורה, "סליחה," אמרה והמשיכה לסדר את יתר החדרים במסדרון, כשלא הייתה כל תגובה מהחדר הסגור, חזרה ופתחה את הדלת, הגבר שכב באותה תנוחה, לאט-לאט התקרבה וראתה שעיניו פעורות לרווחה, היא חסמה את פיה כדי למנוע את הצריחה... כשמטילדה זיהתה אותו התעלפה. סיבת המוות בתעודת הפטירה הייתה: "אוטם בשריר הלב". דיירת הסוויטה, עשתורת אפלטון, עזבה מבלי להשאיר כתובת.